Donatas Montvydas

Donatas Montvydas (Donny Montell, g. 1987 m. spalio 22 d. Vilniuje) – Lietuvos dainininkas, dainų autorius. 2012 ir 2016 m. Lietuvos atstovas „Eurovizijoje“.

 Biografija 

Donato tėvas – Algirdas Montvydas, buvusios roko grupės „Plackartas“ būgnininkas, verslininkas ir vadovauja vienam apsaugos tinklui; mama Regina dirba darželio auklėtoja; turi seserį Ingą, kuri eina svarbias pareigas viename Lietuvos banke. Žmona – šokėja Veronika Brasaitė, su kuria turi dukrą Adelę (g. 2013 m.) ir sūnų Kajų (g. 2017 m.) 2024 m. su žmona išsituokė.

Vilniaus Balio Dvariono muzikos mokykloje baigė 8 klases, mokėsi šokti dviejuose būreliuose. Baigė Vilniaus krepšinio mokyklą.

Pirmąją pergalę muzikos padangėje D. Motvydas pasiekė būdamas šešerių metų amžiaus, kai atlikęs dainą „Aš kiškelis mažas“ tapo konkurso „Dainų dainelė“ laureatu.

 Karjera 

2008 m. dalyvavo „Lietuvos dainų dešimtuke“ (kartu su Aiste Petkevičiūte) ir užėmė 1-ąją vietą. Ne mažesnio populiarumo Donny Montell sulaukė ir prestižiniuose festivaliuose. 2008 metais Baltarusijoje vykusio festivalio „Slavianskij bazar” konkurse, tarp 22 valstybių, D. Montvydas iškovojo pagrindinį prizą Grand Prix. Vėliau bandė savo jėgas Nacionalinėje „Eurovizijos“ dainų atrankoje 2009 bei 2010 m., bet iki pergalės trūko visai nedaug. 2010 m. kartu su Akvile Kavaliauskaite dalyvavęs muzikiniame projekte „Žvaigždžių duetuose 4“ užėmė 2-ąją vietą, taip pat tais pačiais metais šokių projekte „Šok su manimi“ užėmė 1-ąją vietą (kartu su šokėja Katerina Voropaj) bei spėjo sudalyvauti TABAMI projekte, kuriame atliko Michael Jackson dainas. „Tai buvo viena iš išsipildžiusių mano svajonių – didžiojoje scenoje atlikti M. Jacksono dainas“, – sakė Donny Montell.http://www.last.fm/sv/event/3244294+Akustinis+Donny+Montell+pasirodymas  Po sėkmės televizijos projekte „Šok su manimi“ Donny Montell ėmė rengti pasirodymus scenoje kartu su profesionalių šokėjų grupe. Atlikėjas daug laiko skyrė dalyvavimui prestižiniuose muzikiniuose festivaliuose, svečio teisėmis pasirodė Baltarusijoje, Vitebske vykusio „Slavianskij bazar“, o vėliau su dainininkais iš viso pasaulio konkuravo prestižiniame konkurse „New Wave 2011”.

Itin sėkmingai Donatui susiklostė dalyvavimas 2012 m. nacionalinėje „Eurovizijos“ atrankoje, kur jis, tapęs komisijos ir žiūrovų favoritu, iškovojo kelialapį į 2012 m. „Euroviziją“, vykusią Azerbaidžano sostinėje Baku. Ten pusfinalyje užėmęs 3-iąją vietą, atlikėjas sėkmingai pateko į finalą ir jame užėmė 14 vietą. 2013 m. D. Montvydas buvo pakviestas tapti vienu iš muzikinio projekto „Lietuvos balsas“ dalyvių mokytoju. 2016 metais Donatas nugalėjo nacionalinėje atrankoje, laimėdamas kelialapį į 2016 m. „Eurovizijos“ finalą Švedijos sostinėje Stokholme.2016 m. „Eurovizijos“ atrankos finalą laimėjo Donatas Montvydas  Su daina „I’ve Been Waiting for This Night“ finale surinkęs 200 taškų jis užėmė 9 vietą.

 Eurovizijos dainų konkursas 

 Metai Nacionalinė atranka Daina RezultataiLietuvos nacionalinis finalasEurovizijos dainų konkursas2009 Eurovizija 2009 „From The Distance“  „Dainų daina“ (su Rosita Čivilyte) <center> #2  #11–20 <center> -- 2010 Eurovizija 2010 „Running Fast“diskvalif. <center> -2011 Eurovizija 2011 „Let Me“„Best Friends“ (su Sasha Son) <center> #5#10 <center> -- 2012 Eurovizija 2012 „Love Is Blind“ <center> #1 <center> 14 2016 Eurovizija 2016 „I’ve Been Waiting for This Night“ <center> #1 <center> 9

 Diskografija 

 Albumai 
 Running fast (2010)
 Let me (2010)
 Yes Or No (2011)
 Mano Vasara (2011)
 Leisk Mylėt (2010)
 Norim Dar (2013)
 Donny Montell (2012)
 Love Is Blind (2012)
 Tik Tau Vienai (2014)
 #BLCK (2016)
 1987 (2021)

 Singlai 

 Running Fast (2010)
 Leisk mylėthttp://dainos.one.lt/en/lyrics/donatas-montvydas-leisk-mylet  Donatas Montvydas. „Leisk Mylėt“ (2010)
 Let Me (2010)
 Mano vasara (2011)
 Yes Or No (2011)
 Love Is Blind (2012)
 Norim dar (2012)
 #BLCK (feat. Echoes) (2015)
 Viskas bus gerai (2015)
 Kas būsim rytoj (2015)
 I’ve Been Waiting for This Night (2016)
  Tai mūsų laikas (2016)
 Iš proto einu (2016)
 Don’t Touch Me (2016)
 Fly (2016)
 Aš visada būsiu tavo (2016)
 Screw me up (2017)
 Move your body (2017)
 Nieko verta (2017)

 Apdovanojimai 

 Metai Apdovanojimas Kategorija Kūrinys Rezultatas 2013 M.A.M.A. 2012 Metų atlikėjas  Metų popmuzikos grupė ar atlikėjas  Metų albumas „Donny Montell“  AGATA skambiausias metų atlikėjas  2014 M.A.M.A. 2013 Metų atlikėjas  Metų popmuzikos grupė, atlikėjas ar atlikėja  Metų vaizdo klipas „Make That Love“  2015 M.A.M.A. 2014 Metų atlikėjas  Metų popmuzikos grupė, atlikėjas ar atlikėja  Metų albumas „Norim dar“ (su One Element)  2017 M.A.M.A. 2016 Metų atlikėjas  Metų popmuzikos grupė, atlikėja ar atlikėjas  Metų albumas „#BLCK“  Metų koncertinė grupė, atlikėjas ar atlikėja  Metų daina „I‘ve been waiting for this night“  Žmonės Mylimiausias metų atlikėjas  2018 Žmonės Mylimiausias metų atlikėjas  M.A.M.A. 2017 Metų popmuzikos grupė, atlikėja ar atlikėjas  Metų atlikėjas  Metų daina „Move Your Body“  2019 M.A.M.A. 2018 Metų vaizdo klipas „Žiūrėk, ką padarei“  Metų daina, kūrinys „Nieko verta“ (su SEL)  2021 Aukso Lašas 2020 Metų atlikėjas  Metų duetas (su Džordana Butkute)  2022 M.A.M.A. 2021 Metų albumas „1987“  Metų daina – kūrinys „17“ (su Džordana Butkute)  Aukso Lašas 2021 Metų atlikėjas  2023 Aukso Lašas 2022 Metų atlikėjas  2024 Aukso Lašas 2023 Metų dainos atgimimas „Jausmai“  2025 M1 muzikos apdovanojimai 2025 Metų koncertas Kalnų parke 2026M.A.M.A. 2025 Koncertinė grupė / atlikėjas / atlikėja 



 Šaltiniai 

 Nuorodos 
 D. Montvydo Facebook puslapis

Kategorija:Lietuvos atstovai Eurovizijoje
Kategorija:Lietuvos dainininkai
Kategorija:Pop dainininkai
Kategorija:2016 m. Eurovizijos dalyviai‎